Source: https://www.sindikatvojakov.si/ponovno-pozivamo-k-dostavi-dokumentacije-odvetniku-svs-za-izplacilo-privarcevanih-sredstev-iz-sodpz-pri-kad-u-z-obrazlozitvami/
Timestamp: 2019-08-23 07:25:06+00:00
Document Index: 3858100

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ']

Ponovno pozivamo k dostavi dokumentacije odvetniku SVS za izplacilo privarcevanih sredstev iz SODPZ pri KAD-u, z obrazlozitvami | sindikatvojakov.si
Ponovno pozivamo k dostavi dokumentacije odvetniku SVS za izplačilo privarčevanih sredstev iz SODPZ pri KAD-u, z obrazložitvami
Ponovno pozivamo vse pripadnike SV, da se pridružijo že 900 članom SVS v zahtevi in tožbi za izplačilo privarčevanih sredstev iz Sklada obveznega dodatnega pokojninskega zavarovanja. Obveščamo vas tudi, da je Zahtevo na Ustavno sodišče podalo tudi Delovno in socialno sodišče in se v njej pridružilo mnenju SVS, da je avtentična razlaga 5. odstavka 206. člena ZPIZ-2 neustavna, kar pomeni, da je zelo veliko možnosti za izplačilo privarčevanih sredstev, ker bo Ustavno sodišče moralo soditi in ne bo zavrženja zaradi procesnih predpostavk.
Vse potrebno za vložitev zahteve za izplačilo najdete zbrano v povezavi: Kapitalska družba . Dokumentacijo lahko odvetniku SVS dostavite še do konca tega meseca, ker se je postopek medresorskega usklajevanja novele ZPIZ-2 zavlekel zaradi popravkov novele. Odvetnik SVS bo storil vse, da bo še pred spremembo ZPIZ-2 vložil tožbe za vse, ki mu boste do konca novembra še dostavili dokumentacijo za izplačilo. Naj samo spomnimo, da po spremenjenem ZPIZ-2 izjeme enkratnega izplačila za pripadnike SV ne bo več. Preberite pa tudi spodnja pojasnila v zvezi s postopki za izplačilo ter ponovnih zavajanjih SMO, ki so jim po klicih v SVS mnogi nasedli.
Delovno in socialno sodišče smo v tako imenovani vzorčni tožbi za izplačilo iz SODPZ s sprejetjem sklepa o ustavitvi vseh postopkov na predlog tožnika Gvida Novaka dosegli to, da je na zahtevo tožnika sodišče moralo podati zahtevo na Ustavno sodišče, ker je s sklepom potrdilo dvom v ustavnost avtentične razlage, ko do tega pride, pa je sodišče po Ustavi RS in uradni dolžnosti samo dolžno podati zahtevo za presojo ustavnosti na Ustavno sodišče. Sodišče tega ni storilo samo, niti po predlogu tožnika, po podani urgenci in z grožnjo nadzorstvene pritožbe pa je podalo zahtevo in se v njej pridružilo mnenju SVS v njegovi zahtevi. V povezavi spodaj objavljamo gradivo z mnenjem vlade o zahtevi Delovnega in socialnega sodišča v izvirniku. Vlada je mnenje sprejela. Izsek o zahtevi Delovnega in socialnega sodišča Ustavnemu sodišču iz obrazložitve mnenja vlade:
Glede na opisano so zelo dobri izgledi za uspeh tožb za izplačilo privarčevanega, saj gre brez avtentične razlage pri neizplačevanju z zakonom določenega za nezakonito početje. Zanimivo ob tem je, da SVS vodi vse pravdne postopke na Delovnem in socialnem sodišču, saj gre za socialne pravice. Nekateri drugi v vojski delujoči sindikati pa so s tožbami zahtevali izplačilo na rednih Okrožnih sodiščih (kot je SVS objavil njihovo sliko ob svojih novicah pri prvih tožbah) in plačali zelo visoko takso v višini 600 in več evrov (zato verjetno tudi le ena vzorčna tožba), za kar pa ni bilo nobene potrebe, očitno gre za popolno nerazumevanje situacije.
Zavedenim pripadnikom Slovenske vojske moramo pojasniti, da trditve Sindikata ministrstva za obrambo o 19. oktobra že vloženem predlogu sprememb ZPIZ-2 v parlament ne držijo. Na spletnih straneh SMO so 19. oktobra namreč zapisali:
Trditve SMO zagotovo ne držijo, saj Vlada do danes novele ZPIZ-2 še niti obravnavala ni (gradivo za obravnavo na vladi je v povezavi spodaj in na spletnih straneh Vlade RS v povezavi), kaj šele poslala v Državni zbor v sprejem. V isti objavi SMO z 19. oktobra ne držijo tudi trditve o domnevnih uspehih SMO ter izvrženju izjeme za izplačilo sredstev iz SODPZ zaradi groženj SVS z individualnimi ter ustavnimi tožbami, saj ne gre za grožnje, ker je SVS dejansko vložil več zahtev na Ustavno sodišče (kot Delovno in socialno sodišče in SMO) ter več sto individualnih tožb za izplačilo privarčevanega (kot vzorčno SMO za enega pripadnika in nič več zaradi visokih taks po njihovih obrazložitvah) na podlagi izjeme za pripadnike SV, da zaščiti zakonske in ustavne pravice pripadnikov SV, članov SVS. Tudi to ne drži, da je izjema bila izvržena tik pred vložitvijo novele ZPIZ-2, saj le ta kot že rečeno še ni bila vložena v postopek za sprejem (še sploh ni bila obravnavana na vladi), kot drugo pa te izjeme ni v predlogu že od samega začetka, ko je Ministrstvo za delo, družino, socialne zadeve in enake možnosti 18.9.2015 predlog novele ZPIZ-2 objavil na spletnih straneh za javno razpravo, o tem je SVS tudi pisal.
Tudi trditve o uspehih SMO po prepričanju v SVS ne držijo, 19. oktobra je SMO namreč na svojih spletnih straneh zapisal:
to preprosto ne drži, saj si je SMO in SVOZ od začetka prizadeval za ohranitev obstoječega sistema upokojevanja zaradi ohranitve socialne varnosti, največ pa je na tem področju opozarjal SVS, ker so po prepričanju SVS kot smo o tem že pisali, pri poklicnem upokojevanju bile storjene največje krivice vojaškim osebam po osamosvojitveni vojni. V SVS ne verjamemo, da bo takšen predlog sprememb zakona, da bomo lahko delali do starostne upokojitve, tudi dejansko sprejet, saj se v postopku sprejemanja z amandmaji še lahko določbe členov poljubno spreminjajo. Ne glede na vse, pa ta sprememba ne prinaša veliko dobrega za vojaške osebe oz. ne za dolgo časa, saj se intenzivno pripravljajo spremembe obrambnega zakona (brez sodelovanja sindikatov !), ki bo zagotovo upokojevanje vojaških oseb določil na novo.
V zadnjih dneh iztekajočega leta bomo v SVS storili vse za uveljavitev pravice pripadnikov do enkratnega izplačila za vse, ki si to želijo in bodo našemu pooblaščenemu odvetniku poslali potrebno dokumentacijo do konca novembra, saj je usoda privarčevanega denarja in upokojevanja vojaških oseb še vedno zelo negotova.
Mnenje vlade RS o zahtevi US oza presojo avtentične razlage 5. ods. 2016. č. ZPIZ-2
Gradivo za obravnavo na Vladi RS_ZPIZ-2B s popravkom